<classify> FAMILIA ya mfanyabiashara bilionea Mohammed Dewji Mo imetangaza zawadi ya shilingi bilioni moja za Tanzania kwa yeyote atakayetoa taarifa zitakazowezesha kumpata.Msemaji wa familia hiyo, Azim Dewji amesema, mtoa taarifa na taarifa hizo vitabaki kuwa siri kati ya mtoa taarifa na familia.Amesema, yeyote mwenye taarifa awasiliane na Murtaza Dewji kwa namba 0755- 03 00 14, 0717- 20 8478 na 0784- 78 32 28 au barua pepe ni Mtendaji Mkuu wa kampuni za METL Group, alitekwa Oktoba 11 saa 11 alfajiri Oysterbay jijini Dar es Salaam.Kamanda wa Polisi Kanda Maalumu ya Dar es Salaam, Lazaro Mambosasa amesema bado Jeshi la Polisi linafanya uchunguzi wa kumpata mfanyabiashara huyo.Jeshi la polisi bado linaendelea kufanya uchunguzi kumtafuta mfanyabiashara huyo, na tunatumia mbinu mbalimbali ambazo hatuwezi kuziweka hadharani, amesema Kamanda Mambosasa.Amesema Jeshi hilo pia linaendelea kupokea taarifa mbalimbali kutoka kwa watu mbalimbali ambazo zinafuatiliwa kuhakikisha Mo anapatikana.Mo anatajwa kuwa tajiri namba moja Afrika kwa vijana walio chini ya miaka 40.Inadaiwa kuwa wazungu wawili walimteka Mo Dewji Oktoba 11 Saa 11 alfajiri alipokuwa akishuka kwenye gari aingie kufanya mazoezi kwenye Hoteli ya Colosseum, Oysterbay, Dar es Salaam.Awali Kamanda wa Polisi Kanda Maalumu ya Dar es Salaam, Lazaro Mambosasa alisema, tukio hilo ni la aina yake, limefanywa na raia wa kigeni na kwamba, polisi wanaendelea na operesheni kali ya kimya kimya katika mikoa mitatu.Mambosasa aliahidi kuwa Mo Dewji angepatikana mapema iwezekanavyo na alikuwa na kila sababu ya kuamini hivyo.  <topic>: KITAIFA 